Document ID: /roh_data/filtered/fineweb-2-filterrobots_roh.jsonl.gz/65741

Il freeskier da Flem Andri Ragettli cuntanscha il final dal slopestyle a Beijing sco meglier da la qualificaziun. En la segunda runda ha'l fatg il meglier resultat cun 85,06 puncts. Cun quai resultat e sco campiun mundial actual va el sco grond favurit en il final.
Era qualifitgads per il final èn l'ulteriur Grischun Kim Gubser e Fabian Bösch. Sche Gubser parta propi al final la mesemna n'è anc betg cler. El è sa blessà durant l'emprim percurs da la qualificaziun vid ina chomma. Betg en il final è il quart Svizzer, Colin Willi, ch'è vegni 19avel.
Gist suenter Andri Ragettli èn sa posiziunads en la qualificaziun per il final il campiun olimpic dal Big Air Birk Ruud da la Norvegia (83,96) e l'American Nicholas Goepper (82,51).